OpenLLM-France/wikimedia huggingface dataset:
# Colinowensita

La colinowensita és un mineral de la classe dels silicats. Rep el nom en honor de Colin R. Owen (n. 1937- 26 d'octubre de 2020), comerciant de minerals de Somerset West, Sud-àfrica.

## Característiques

La colinowensita és un silicat de fórmula química BaCuSi₂O₆. Va ser aprovada com a espècie vàlida per l'Associació Mineralògica Internacional l'any 2012, sent publicada per primera vegada el 2015. Cristal·litza en el sistema tetragonal. La seva duresa a l'escala de Mohs és 4.
L'exemplar que va servir per a determinar l'espècie, el que es coneix com a material tipus, es troba conservat al Institute für mineralogie und kristallographie de la Universitat de Viena. amb el número de catàleg: hs13.097.

## Formació i jaciments

Va ser descoberta a la mina Wessels, a la localitat de Hotazel, dins el camp de manganès del Kalahari (Cap Septentrional, Sud-àfrica). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Colinowensite» (en anglès). Mindat. [Consulta: 2 juliol 2021].
# Clara Martínez Alberola

Clara Martínez Alberola (València, 1963) és la cap de gabinet del president de la Comissió Europea, Jean-Claude Juncker, en substitució de l'alemany Martin Selmayr.

## Referències

* ↑ Casulleras Nualart, Josep. «Martínez Alberola, nova mà dreta de Juncker i peça clau d'Espanya contra l'independentisme a la UE». Vilaweb, 21-02-2018.
* ↑ «La valenciana Clara Martínez, la nueva mano derecha de Juncker en Bruselas». Levante. El Mercantil Valenciano, 21-02-2018 [Consulta: 21 febrer 2018].
# Club Athlétique Bizertin

El Club Athlétique Bizertin, també conegut com a CAB (àrab: النادي الرياضي البنزرتي, an-Nādī ar-Riyāḍī al-Binzartī, ‘Club Esportiu de Bizerta’), és un club esportiu tunisià de la ciutat de Bizerta.
El club va ser fundat el 20 de juny de 1928.

## Seccions

* Futbol
* Handbol
* Voleibol
* Basquetbol
* Boxa
* Karate

## Palmarès

* Lliga tunisiana de futbol
** 1944¹, 1945¹, 1948¹, 1984
* Copa President tunisiana
** 1982, 1987, 2013
* Copa de la Lliga tunisiana de futbol (1):
** 2004
* Recopa africana de futbol (1):
** 1988
¹títols anteriors a la independència.

## Jugadors destacats

| Khaled Gasmi Boubaker Haddad Mokhtar Ben Nacef Mourad Gharbi Ghazi Limam Abdeljelil Mahouachi Ahmed Souissi Hamda Ben Doulet Ahmed Bourchada | Moustapha Haj Kacem Houcine El Bez Ibrahim Zaghouani Mohamed Khan Mohamed Abdel Kader Coubadja Touré Massamesso Tchangai Marcos Dos Santos Henri Bienvenu Rashidi Yekini |

## Entrenadors destacats

* Farid Ben Belgacem
* Jose Paulo Rubim

## Enllaços externs

* Web oficial
* Web de seguidors i fòrum
* Web no oficial Arxivat 2009-04-01 a Wayback Machine.

## Referències

* ↑ «Tunisia - Foundation Dates of Clubs». rsssf.com. [Consulta: 16 desembre 2017].
* ↑ «Tunisia - List of Champions». rsssf.com. [Consulta: 16 desembre 2017].
* ↑ «Tunisia - List of Cup Finals». rsssf.com. [Consulta: 16 desembre 2017].
* ↑ «José Paulo Rubim». Arxivat de l'original el 2008-07-04. [Consulta: 14 abril 2009].
# Club Atletisme Crevillent

Club Atletisme Crevillent és un club esportiu d'atletisme fundat el 2004 a Crevillent. Ha aconseguit al llarg de la seua trajectòria medalles de categoria autonòmica, nacional i internacional.
Hi formava part El Mahdi Lahouifi.
El 2017 aconseguí classificar els equips cadet femení, juvenil masculí, sènior de cross curt i llarg, junior masculí i promeses masculí al Campionat d'Espanya de Camp a través. El mateix any el club fou campió d'Espanya en la ruta de 10K de Santander.

## Referències

* 1 2 «Diez años del Club Atletisme Crevillent». El periòdic del poble, 2014 [Consulta: 27 octubre 2017].
* 1 2 Molina, Miguel «El Club Atletisme Crevillent clasifica a seis equipos para el Nacional de Campo a Través». Informacion.es, 2017 [Consulta: 27 octubre 2017].
* ↑ «El Mahdi Lahouifi representará a España en el Mundial de campo a través». Diari La Veu, 17-03-2015 [Consulta: 27 octubre 2017]. Arxivat 2017-10-27 a Wayback Machine. «Còpia arxivada». Arxivat de l'original el 2017-10-27. [Consulta: 27 octubre 2017].
* ↑ «El Club Atletisme Crevillent, campeón de España en 10K en ruta en Santander». Informacion.es, 2017 [Consulta: 27 octubre 2017].
# Ras Zebib

Ras Zebib o Cap Zebib (àrab: رأس زبيب, Raʾs Zabīb, o رأس الزبيب, Raʾs az-Zabīb) és un cap situat a la costa nord de Tunísia, a la governació de Bizerta, situat uns 20 km a l'est de la ciutat de Bizerta. Té a la vora la vila de Metline, que és un petit port pesquer i turístic.
# Ras Roukse

Ras Roux (àrab: رأس صقلب, Raʾs Ṣaqlab; francès: Cap Roux) és el cap més occidental de Tunísia, situat uns 3 km al nord-oest de Tabarka. A la seva rodalia hi ha un far. Ha esdevingut un atractiu turístic.
# Colla Vella

«Colla Vella» té aquests significats:
* Colles castelleres:
** Colla Vella dels Xiquets de Valls (1947, refundació)
** Colla Vella dels Xiquets de Tarragona (Dècada del 1930–1970)
* Colles de diables:
** Colla Vella de Diables de Sitges
** Colla Vella de Gràcia (1982)
# Colla Nova del Vendrell

La Colla Nova del Vendrell va ser una colla castellera creada l'any 1993 a la vila del Vendrell, al Baix Penedès, i dissolta el 2004. El naixement d'aquesta colla, que va coexistir amb la dels Nens del Vendrell, fundada el 1926, va recuperar la dualitat castellera existent a la vila, que ja havia tingut més d'una colla en les dècades de 1920 i 1930. El color de la camisa de la colla va ser el blau turquesa. El castell màxim assolit fou la torre de 7, castell que descarregà en 10 ocasions. També intentà, sense sort, el pilar de 6 i el 4 de 8.

## Història

La colla es va crear el gener de 1993, i assajà durant tot l'hivern al local de l'antic escenari del teatre Tívoli, cedit per Josefina Ribas Palau, mecenes de la colla. La colla es va crear en un moment de màxima decadència dels Nens del Vendrell, que havien tocat fons l'any anterior, quan quedaren en l'última posició del concurs de castells de Tarragona de 1992, amb zero punts. Va actuar en públic per primera vegada el 8 de maig de 1993, descarregant el 2 de 6 i pilar de 5.
L'any 1994 la Colla Nova del Vendrell va participar en el XV Concurs de castells de Tarragona, quedant classificada en la desena posició, després de descarregar 5 de 7, 4 de 7 amb l'agulla i 3 de 7, d'haver intentat sense èxit el 2 de 7 i en dues ocasions el 3 de 7 aixecat per sota, obtenint 4.340 punts.
L'any 1997 la Colla Nova del Vendrell es va proclamar guanyadora de la primera edició del Concurs de castells Vila de Torredembarra gràcies a un 5 de 7, un 4 de 7 amb l'agulla i un llavors atípic 3 de 7 amb l'agulla. Finalment la colla es va dissoldre l'any 2004.

## Referències

* 1 2 3 4 Arroyo i Julivert, Salvador «El renaixement del fet casteller al Vendrell: el quinquenni 1993-1997». Miscellania Pendesenca, 1997, pàg. 524-550.
* ↑ «Recorregut històric pel període 1977-2001». Nens del Vendrell.
* ↑ «Foto de la Colla (concurs de 1994?)». Arxivat de l'original el 2014-12-26. [Consulta: 27 maig 2011].
* ↑ «Colla Jove Xiquets de Tarragona». Base de Dades. Coordinadora de Colles Castelleres de Catalunya.
* ↑ Concurs de castells de Tarragona, XV Concurs (1994)
* ↑ elcasteller.cat, Llista de concursos Arxivat 2010-06-20 a Wayback Machine.
* ↑ lapinya.cat, Castells anecdòtics, castells inèdits Arxivat 2010-10-04 a Wayback Machine.
Colles castelleres desaparegudes (llista) :
Colles que van fer castells de nou :
Colles que van fer castells de vuit :
Colles que van fer castells de set :
Colles que van fer castells de sis :
Nota: Colles que van descarregar com a mínim un castell de la gamma corresponent. Les colles en cursiva indica que només el van carregar. :
# Rhinella arunco

Rhinella arunco és una espècie de gripau pertanyent a la família Bufonidae. És endèmica de Xile. El seu hàbitat natural són les zones d'arbustos, rius, rierols, pantans d'aigua dolça, estanys, estanys d'aqüicultura, excavacions obertes i les terres de regadiu.
# Colin MacLeod

Colin Munro MacLeod (1909 –1972) va ser un genetista estatunidenc-canadenc.

## Biografia

MacLeod estudià medicina a la Universitat McGill.
En els seus anys joves com científic de recerca, MacLeod, junt amb Oswald Avery i Maclyn McCarty, demostraren que l'ADN és el component actiu responsable de la transformació bacteriana—i la base física del gen. McCarty s'uní al laboratori Avery, i el 1942, elgrup centrà la seva atenció en l'ADN com ingredient elusiu en l'extracte de la soca S que podia transformar pneumococcus R en pneumococcus S. El febrer de 1944, aquest tres publicaren la primera sèrie d'informes a Journal of Experimental Medicine demonstrant que l'ADN era el principi transformador. Malgrat la importància d'aquest treball,que va ser conegut com a Experiment d'Avery-MacLeod-McCarty, Avery, MacLeod, i McCarty mai van rebre un Premi Nobel pel seu descobriment.
MacLeod, mentrestant va treballar en temes relacionats amb la salut. Durant la Segona <guerra Mundial, malalties com el tifus, malària, i pneumònia eren amenaces pel personal militar dels Estats Units. Va esdevenir membre oficial de l'Army Epidemiological Board, més tard rebatejat com Armed Forces Epidemiological Board (AFEB). MacLeod en va ser president des de 1947 fins a 1955.
MacLeod va ser elegit membre de la National Academy of Sciences el 1955. El 1960, el director de la NIH James Shannon va demanar a MacLeod que treballés amb la Southeast Asia Treaty Organization (SEATO) per intentar solucionar el problema del còlera.
El 1961, MacLeod va ser president de Life Sciences Panel of President John F. Kennedy tambévaser conseller en temes de salut pública del President Lyndon B. Johnson

## Referències

Article basat en

## Enllaços externs

* National Academy of Sciencs Biographical Memoir
# Collet de la Cova de Sant Miquel

El Collet de la Cova de Sant Miquel és un coll a 703,8 m. del terme municipal de Sant Esteve de la Sarga, al Pallars Jussà.
És al sud del poble de Moror, en un contrafort del Montsec d'Ares, per on passa el camí rural de Moror a Cellers. En els entorns del collet hi ha les restes dels antics Corrals dels Pausos. És al sud-est del Molí de Carrió i al nord-est de la Cova de la Tia.

## Enllaços externs

* Institut Cartogràfic de Catalunya
# Claude Cohen-Tannoudji

Claude Cohen-Tannoudji (Constantina, Algèria? 1 d'abril de 1933) és un físic i catedràtic universitari francès. Va rebre el Premi Nobel de Física l'any 1997, juntament amb els nord-americans Steven Chu i William Daniel Phillips per al seu treball pioner sobre mètodes de refrigeració làser i atrapament d'àtoms.

## Biografia

Va néixer l'1 d'abril de 1933 a la ciutat algeriana de Constantina, en aquells moments colònia francesa, per la qual cosa tenia la consideració de pied-noir. Era el fill de Sarah Sebbah i Abraham Cohen-Tannoudji, descendents llunyans d'una família jueva que al segle xvi va fugir de la Inquisició espanyola. Va estudiar física a l'Escola Normal Superior de París, on va doctorar-se el 1962, institució a la qual ha dedicat la seva recerca científica. El 1973 va esdevenir professor al Collège de France.
Des de 1993 és membre de l'Acadèmia Francesa de Ciències.

## Recerca científica

Va iniciar els seus treballs al voltant de la mecànica quàntica, i aconseguí una plaça de professor a la Universitat de París. La seva recerca s'ha centrat especialment en la interacció entre àtoms i fotons. Juntament amb els físics nord-americans William Daniel Phillips i Steven Chu va desenvolupar mètodes pels quals el làser pot atrapar àtoms a temperatures properes al zero absolut.
El 1997, juntament amb els dos físics nord-americans, fou guardonat amb el Premi Nobel de Física «pels seus treballs pioners en el refredament d'àtoms utilitzant el làser». El 2005 va rebre la medalla d'or del Consell Superior d'Investigacions Científiques d'Espanya.

## Referències

* ↑ «Claude Cohen-Tannoudji». Gran Enciclopèdia Catalana. Grup Enciclopèdia. [Consulta: 26 febrer 2023].
* 1 2 «The Nobel Prize in Physics 1997» (en anglès). The Nobel Foundation, 1997. [Consulta: 26 febrer 2023].
* ↑ Cohen-Tannoudji, Claude. «Biographical» (en anglès). The Nobel Prize in Physics 1997, 1997. [Consulta: 26 febrer 2023].
* ↑ «Claude Cohen-Tannoudji» (en francès). Département de Physique de l’Ecole Normale Supérieure. [Consulta: 26 febrer 2023].
* ↑ Juliá-Díaz, Bruno; Polls, Artur. «Sant Feliu està a 20 km d’un dels llocs més freds de l’Univers». Fet a Sant Feliú. Departament de Física Quàntica i Astrofísica i Institut de Ciències del Cosmos de la Universitat de Barcelona, 26-06-2017. [Consulta: 26 febrer 2023].
* ↑ «Cohen-Tannoudji Claude» (en anglès). Academy of Europe. [Consulta: 26 febrer 2023].

## Enllaços externs

* «Claude Cohen-Tannoudji» (en anglès). The Nobel Prize. The Nobel Foundation.
# Josep Palau i Francàs

Josep Palau i Francàs (Ripoll, 1926 - Calonge 30 d'agost de 2012) fou un enginyer i empresari català.
Pertanyia a una família amb tradició metal·lúrgica, i el 1939 es traslladà a Barcelona per estudiar oficialia mecànica a les Escoles Salesianes de Sarrià. El 1944 va ingressar a l'Escola de Pèrits de Terrassa, on es graduà en peritatge industrial el 1949. Va alternar els estudis amb el treball a l'AEG de Terrassa.
El 2002 va rebre la Creu de Sant Jordi per l'impuls tan rellevant que ha donat, des de la seva fundació el 1951 de l'empresa Soler & Palau SA, de Ripoll. Aquesta firma, líder mundial en el sector dels aparells de ventilació, té un reconegut prestigi a més de seixanta països i contribueix, doncs, a la projecció de la indústria catalana i a l'increment del seu potencial exportador. També ha rebut la Medalla President Macià de 1991 i la Medalla al Mèrit en el Treball de 1999.

## Referències

* ↑ Mor Josep Palau, cofundador de la multinacional Soler&Palau al Diari de Girona
* ↑ Biografia al web de la Fundació Josep Palau i Francàs
# Josep Pallarès Marzal

Josep Pallarès Marzal (el Perelló, 1967) és un catedràtic de Tecnologia Electrònica i investigador de la Universitat Rovira i Virgili. Llicenciat en ciències físiques per la Universitat de Barcelona (UB) i doctorat per la Universitat Politècnica de Catalunya (UPC). Va realitzar una estada post-doctoral d'un any a la Universitat d'Utrecht (UU, Països Baixos). És membre del grup de recerca consolidat Nanoelectronics and Photonics Systems (NePhoS).
A la URV, va ser director del Departament d'Enginyeria Electrònica, Elèctrica i Automàtica (2000-2006), vicerector de Transferència i Innovació (2006-2008), vicerector de Personal Docent i Investigador (2008-2014) i vicerector de Política Acadèmica i del PDI (2014-2016). Va ser director general d'Universitats i director general de Planificació d'Universitats i Recerca de la Generalitat de Catalunya (2016-2019).
Ha participat de forma contínua en més de 20 projectes de recerca competitius i ha estat investigador principal en projectes de recerca competitius (Plan Nacional, CONSOLIDER, 7PM), en l'àmbit dels dispositius semiconductors optoelectrònics avançats. Ha dirigit 10 tesis doctorals i ha publicat més de 100 articles en revistes internacionals indexades.
Des del 2022 és rector de la Universitat Rovira i Virgili.

## Referències

* ↑ «Nomenaments». Generalitat de Catalunya, 02-02-2016. Arxivat de l'original el 2018-07-24. [Consulta: 6 febrer 2016].
# Joventut Atlètica Sabadell

La Joventut Atlètica Sabadell (JAS) és un club d'atletisme de Sabadell (Vallès Occidental) amb seu a l'Estadi Municipal d'Atletisme Josep Molins, afiliat a la Federació Catalana d'Atletisme (FCA), fundat en 1921 com a Joventut Excursionista Pensament i registrat en 1924 com entitat excursionista, en 1927 crea la secció atlètica i des de 1946 existeix únicament com a club atlètic. És a partir de 1950, quan l'entitat adopta el nom actual i en la denominació en què és coneguda des de llavors: Joventut Atlètica Sabadell (JAS).
Esportistes olímpics com Josep Molins i Montes (Roma-1960), Carme Valero Omedes (Montreal-1976), Montserrat Pujol i Clusella (Seül-1988) i Miquel Quesada Velasco (Atenes-2004 i Pequin-2008) i mundialistes com: Angels Guitart (Dusseldorf-1977), Rosa MªMorató (Osaka-2007), Ana Pinero (Daegu-2011), Xavier Carrión (Istanbul-2012) i Sergio Ruiz (Moscou-2013) es van forjar al planter de la JAS. José Santos, medallista en dues edicions dels Jocs Paralímpics (Toronto-1976 i Arhem-1980), també va créixer dins la JAS.

## Referències

* ↑ Figueras, Pere. «La Joventut Atlètica Sabadell arrenca els actes del Centenari». Diari de Sabadell, 04-10-2021. [Consulta: 18 juny 2023].
* ↑ «Joventut Atlètica de Sabadell». Ajuntament de Sabadell. [Consulta: 18 juny 2023].
# Col·legi Major Universitari Elías Ahúja

El Col·legi Major Elías Ahúja és un col·legi major masculí adscrit a la Universitat Complutense de Madrid. Inaugurat el 6 de novembre de 1969, la Fundació Elías Ahúja, propietària de l'edifici, va encomanar la seva direcció i gestió a l'Orde de Sant Agustí, institució religiosa que el regenta des de la seva obertura.
L'edifici va ser construït pels arquitectes Genaro Alas i Pedro Casariego a la Ciutat Universitària, en una cantonada tocant amb la zona de l'antic Stadium Metropolitano. Té capacitat per a 173 col·legials en habitacions individuals (compta amb una doble).
Entre les activitats que es realitzen periòdicament en aquest centre universitari destaca el seu Festival Solidari de música, les obres posades en escena pel seu grup de teatre La Ratonera i la seva societat de debats havent obtingut diversos reconeixements.
L'octubre del 2022 la Fiscalia de Madrid va obrir una investigació per delicte d'odi per una denúncia presentada pel Moviment contra la Intolerància a causa d'uns fets ocorregut en l'edifici residencial. Un vídeo publicat en xarxes socials i gravat des del Col·legi Major de Santa Mònica, situat davant, va mostrar es van fer crits d'assetjament sexual i misogínia. La direcció del col·legi va expulsar alguns dels protagonistes dels crits masclistes.

## Referències

* 1 2 Colegio Mayor Elías Ahúja Arxivat 2017-01-13 a Wayback Machine. Agustinos de Madrid. Fecha de consulta: 11 de enero de 2017
* ↑ «Anuario 1970 I». Cuadernos de arquitectura. Colegio Oficial de Arquitectos de Catalunya y Baleares [Barcelona], 1970, pàg. 3. ISSN: 0011-2364.
* ↑ «Colegio Mayor Elías Ahúja». Colegio Oficial de Arquitectos de Madrid. Arxivat de l'original el 5 d'octubre de 2018. [Consulta: 30 juliol 2016].
* ↑ «La Fiscalía investiga como delito de odio los insultos machistas desde el Colegio Mayor Elías Ahuja» (en castellà). abc, 06-10-2022. [Consulta: 7 octubre 2022].
* ↑ Corberó, Sergi. «"Putas, salid de vuestras madrigueras": el vídeo viral de estudiantes de un colegio mayor de Madrid» (en castellà). elperiodico, 06-10-2022. [Consulta: 6 octubre 2022].
* ↑ «Jóvenes de un colegio mayor de Madrid acosan a sus vecinas al grito de "putas, vais a follar todas"» (en castellà). La Vanguardia, 06-10-2022. [Consulta: 6 octubre 2022].
* ↑ «El Colegio Mayor Elías Ahuja expulsa a varios residentes por el cántico machista: "¡Putas, os prometo que vais a follar todas en la capea!"» (en castellà). ELMUNDO, 06-10-2022. [Consulta: 6 octubre 2022].
* ↑ Vega, María. «Expulsados del colegio mayor en Madrid, Elías Ahuja: "Putas, salid de vuestras madrigueras"» (en castellà). elconfidencial.com, 06-10-2022. [Consulta: 7 octubre 2022].
# Colònia del Baix Congo-Gabon

La colònia del Baix Congo-Gabon fou una entitat colonial francesa que es va formar el 5 de juliol de 1902 en el lloc del territori del Congo Mitjà-Gabon. Va romandre supeditada al governador general del Congo Francès.
Baix Congo-Gabon estava format per dos territoris: el territori del Gabon i el territori del Congo Mitjà. El cap administrador de la colònia i dels dos territoris fou Émile Gentil (nascut el 1866 i mort el 1914).
La colònia fou dissolta el 29 de desembre de 1903 i cadascun dels dos territoris que la formaven va esdevenir una colònia separada. Gentil va ser nomenat el 1904 com a governador general del Congo Francès i va romandre com a cap administrador de l'ara colònia del Congo Mitjà, mentre un nou governador fou nomenat per la colònia del Gabon.

## Referències

Worldstatesmen, per Ben Cahoon
# Ke Seung-woon

Ke Seung-woon (Corea del Nord, 26 de desembre de 1943) fou un futbolista nord-coreà de la dècada de 1960.
Fou internacional amb la selecció de futbol de Corea del Nord amb la qual participà a la copa del Món de futbol de 1966, però no hi arribà a disputar cap partit.
A nivell de club destacà com a jugador de Rodongja Sports Club.

## Referències

* ↑ Copa do Mundo da FIFA Inglaterra 1966 Arxivat 2012-03-23 a Wayback Machine.
* ↑ Perfil a calciozz.it
# Kamliúkovo

Kamliúkovo (en rus: Камлюково) és un poble de Kabardino-Balkària, a Rússia, que el 2019 tenia 2.282 habitants. Pertany al districte rural de Zalukókoaje.

## Referències

* ↑ «Первопоселенцы немецкой колонии Бруненталь (с. Октябрьское) | Зольский район». www.zolka.ru. [Consulta: 4 juny 2016].
* ↑ Немцы России: населенные пункты и места поселения: энциклопедический словарь / Сост.: В. Ф. Дизендорф.-М.,"ЭРН", 2006.-472с.
# Riachuelo

Riachuelo és un barri de la Zona Nord del municipi de Rio de Janeiro.

## Història

Va sorgir en les terres de l'antiga hisenda d'Engenho Novo, desmembrada en granges i després ocupades per parcel·les.
L'Estació Ferroviària, de 1869, s'anomenava Riachuelo do Rio i avui és coneguda només com a Estació Riachuelo.
A l'inici del segle xx, en el Clube Riachuelense, es representaven bons espectacles teatrals, realitzats per Eduardo Magalhães.
En el Carrer Marechal Bittencourt, es localitza el Riachuelo Tennis Clube, campió carioca de bàsquet masculí ela anys 1937, 1940 i 1941.

## Dades del barri

El barri de Riachuelo forma part de la regió administrativa de Méier. Els barris integrants d'aquesta regió administrativa són: Abolição, Água Santa, Cachambi, Encantado, Engenho de Dentro, Engenho Novo, Jacaré, Lins de Vasconcelos, Méier, Piedade, Pilares, Riachuelo, Rocha, Sampaio, São Francisco Xavier i Todos os Santos.
La denominació, delimitació i codificació del barri va ser establerta pel Decret Nº 3158, de 23 de juliol de 1981 amb alteracions del Decret Nº 5280, de 23 d'agost de 1985.
Forma part de l'anomenat Gran Méier. Les seves principals vies (Carrers Ana Néri, 24 de Maio i Avinguda Marechal Rondon) formen un important eix viari de connexió entre el suburbi i el Centre de la Ciutat. Tallat pel Ferrocarril Central do Brasil limita amb els barris del Jacaré, Sampaio, Rocha, i Vila Isabel. És separat d'aquest últim per la Serra do Engenho Novo, on està localitzat el Túnel Noel Rosa.
El seu IDH, l'any 2000, era de 0,905, el 23 millor del municipi de Rio.
En el barri es localitza el gegantesc edifici del SENAI, el major centre professionalitzant d'Amèrica Llatina, oferint diversos cursos al sector de la indústria, a més de botigues de diversos segments, però amb gran intensitat en el sector de l'automòbil. Un bon exemple d'aquests serveis és la Total Force que presta serveis de mecànica en la zona.

## Referències

* ↑ «Bairros do Rio» (en portuguès). [Consulta: 3 octubre 2020].
* ↑ «Estabelece a denominação, a codificação e a delimitação dos bairros da Cidade do Rio de Janeiro» (en portuguès). Decreto nº 3.158, de 23 de julho de 1981: Prefeitura do Rio de Janeiro - Secretaria Municipal de Urbanismo. [Consulta: 3 octubre 2020].
* ↑ «História do Bairro». Arxivat de l'original el 2012-05-09. [Consulta: 25 març 2012].
* ↑ Bairros do Rio
* ↑ «IDH dos bairros da cidade do Rio de Janeiro - WikiRio» (en portuguès). www.wikirio.com.br. [Consulta: 28 octubre 2020].
* ↑ «IDS RIO BAIRROS 2000» (en portuguès). [Consulta: 28 octubre 2020].

## Bibliografia

* Coarcy, Vivaldo. Itatiaia. Memória da Cidade do Rio de Janeiro (en portuguès), 1988, p. 401. ISBN 85-319-0221-5.